IMISLab/GreekWikipedia huggingface dataset:
Τσάρλι Γουάτς

Ο Τσάρλι Γουάτς (αγγλ. Charlie Watts, 2 Ιουνίου 1941 - 24 Αυγούστου 2021) ήταν Άγγλος μουσικός, γνωστός ως ντράμερ του ροκ συγκροτήματος Rolling Stones, στους οποίους εντάχθηκε σε ηλικία 22 ετών και υπήρξε μόνιμο μέλος έκτοτε.

 Ο Γουάτς γεννήθηκε στο Λονδίνο κατά τη διάρκεια του δευτέρου Παγκοσμίου Πολέμου και ξεκίνησε να ακούει τζαζ μουσική από τα παιδικά του χρόνια, με κύριες επιρροές τους Μάιλς Ντέιβις και Τζον Κολτρέιν. Μετατρέποντας ένα μπάντζο σε ταμπούρο, έπαιξε για πρώτη φορά τύμπανα, ενώ στα δεκαέξι του χρόνια έφυγε από το σχολείο του και εγγράφηκε στο σχολείο τεχνών του Χάροου.Το 1960, ξεκίνησε να εργάζεται σε διαφημιστική εταιρεία του Λονδίνου, ενώ εξέδωσε και το παιδικό βιβλίο "Ode to a High-Flying Bird", το οποίο αναφερόταν στον τζαζ μουσικό Τσάρλι Πάρκερ. Παράλληλα, έπαιζε τύμπανα για τους Alexis Korner's Blues Incorporated, όπου συνεργάστηκε με μουσικούς όπως ο Μπράιαν Τζόουνς, ο Μικ Τζάγκερ και ο Έρικ Κλάπτον. Μη θέλοντας όμως να παραιτηθεί από την καθημερινή του εργασία, αποχώρησε από το συγκρότημα. l Ο Γουάτς εντάχθηκε στους Rolling Stones τον Ιανουάριο του 1963, χωρίς να αντιμετωπίσει με ιδιαίτερη σοβαρότητα το συγκρότημα, αλλά άλλαξε γνώμη όταν το σινγκλ "It's All Over Now" έφθασε στην τρίτη θέση των βρετανικών τσαρτ το 1964. Την ίδια χρονιά παντρεύτηκε την Σίρλεϊ Ανν Σέπαρντ και τέσσερα χρόνια αργότερα γεννήθηκε η κόρη του, Σεραφίνα.Οι Rolling Stones έφθασαν για πρώτη φορά στην κορυφή των αμερικάνικων τσαρτ με το σινγκλ "(I Can't Get No) Satisfaction", ακολουθούμενο από τις πολύ μεγάλες επιτυχίες των "Paint It Black" και "Ruby Tuesday". Οι ίδιοι περιέγραφαν τους εαυτούς τους ως το σπουδαιότερο ροκ συγκρότημα του πλανήτη και συνέχισαν στο υψηλότερο δυνατό επίπεδο δημοτικότητας για τις επόμενες δύο δεκαετίες, με άλμπουμ όπως τα "Aftermath" (1966), "Sticky Fingers" (1971), "Exile on Main St." (1972), "Black and Blue" (1976), "Some Girls" (1978) και "Tattoo You" (1981).Από τη δεκαετία του '80, ο Γουάτς ασχολήθηκε με την πρώτη του μουσική αγάπη, την τζαζ, σχηματίζοντας διάφορες μπάντες, συμπεριλαμβανομένης και μίας ορχήστρας 32 ατόμων με την ονομασία Charlie Watts Orchestra. Την ίδια περίοδο, συμμετείχε στους Rocket 88 μαζί με τον Ίαν Στιούαρτ.Στις αρχές της δεκαετίας του '90, κυκλοφόρησε μερικούς δίσκους με τους Charlie Watts Quintet, ενώ αργότερα συνεργάστηκε με τον Τζιμ Κέλτνερ στους Charlie Watts/Jim Keltner Project. Το 2004, κυκλοφόρησε ένα άλμπουμ με τους Charlie Watts and the Tentet, ενώ ταυτόχρονα διαγνώστηκε με καρκίνο του φάρυγγα, από τον οποίο απέδρασε εντελώς υγιής μετά από ένα μεγάλο διάστημα θεραπειών.Μετά το 2010, ηχογραφεί και παίζει ζωντανά με τους A B C & D of Boogie Woogie, μία σουίνγκ μπάντα, ενώ το 2016 ανακοινώθηκε η επιστροφή των Rolling Stones στην δισκογραφία μετά από έντεκα χρόνια, με το μπλουζ άλμπουμ "Blue & Lonesome". Charlie Watts - Drummer, Songwriter - Biography.com BIOGRAPHY: Charlie Watts Lifetime Charlie Watts | Album Discography | AllMusic
Πανελλήνιο πρωτάθλημα στίβου ανδρών 1964

Το N΄ Πανελλήνιο πρωτάθλημα στίβου ανδρών 1964 διεξήχθη από τις 28 ως τις 30 Αυγούστου 1964 στο Παναθηναϊκό Στάδιο της Αθήνας μαζί με το αντίστοιχο Πανελλήνιο πρωτάθλημα στίβου γυναικών 1964. Ήταν η τελευταία φορά που διεξήχθησαν στο ιστορικό στάδιο της Αθήνας, στο οποίο είχαν ξεκινήσει το 1896, αφού από το επόμενο έτος μεταφέρθηκαν στο εκσυγχρονισμένο Στάδιο Καραϊσκάκη. Πρωταθλητής αναδείχθηκε ο Παναθηναϊκός Α.Ο. για δέκατη συνεχόμενη χρονιά.

 Στους αγώνες δήλωσαν συμμετοχή 280 περίπου αθλητές από 25 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 13 Μαΐου, σε μια πρωτότυπη διαδρομή, που δεν είχε δοκιμαστεί ξανά. Συγκεκριμένα ο ΣΕΓΑΣ είχε την απίθανη ιδέα η εκκίνηση να γίνει στην πλατεία του Μαραθώνα, οι αθλητές να τρέξουν ως το Πικέρμι και να επιστρέψουν για τερματισμό πάλι στο Μαραθώνα. Εκτός από τον μαραθώνιο, διαχωρίστηκε από τη διοργάνωση και το πανελλήνιο πρωτάθλημα δεκάθλου. Τα αποτελέσματά τους μέτρησαν στην βαθμολογία. Δεν συνέβη το ίδιο με το βάδην του οποίου δεν εντοπίζεται επίσημος αγώνας πρωταθλήματος αν και το επόμενο έτος αναφέρεται ως νικητής των πανελληνίων του 1964 ο Δ. Μποντικούλης ή Δ. Ποντικούλης του Παναθηναϊκού και μάλιστα με ρεκόρ αγώνων. Ο ίδιος συμπεριλήφθηκε στην Εθνική ομάδα για τους βαλκανικούς αγώνες, ενώ είχε σημειώσει πανελλήνιο ρεκόρ στα 15.000μ βάδην με 1:14.03.6 σε επίσημο αγώνα στις 27 Μαρτίου. Ο ίδιος νίκησε σε αγώνα 25.000μ βάδην που έγινε στις 24 Ιουνίου στους αγώνες στη μνήμη Καλαφάτη με ρεκόρ 2:26.35.6, καθώς και σε νέο αγώνα 15 χλμ βάδην που διεξήχθη στις 15 Ιουλίου. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με πολύ μεγάλη διαφορά από τον δεύτερο σύλλογο. Οι αθλητές του πέτυχαν 9 πρώτες νίκες, που ήταν νέο ρεκόρ αγώνων και συγκέντρωσαν 168 β., μόλις ένα βαθμό λιγότερο από το ρεκόρ των 169 β. *Συνολικά βαθμολογήθηκαν 19 σωματεία. "Αθλητική Ηχώ", 28/8/1964. "Αθλητική Ηχώ", 29/8/1964. "Αθλητική Ηχώ", 30/8/1964. "Αθλητική Ηχώ", 31/8/1964. Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 204.
Τζόρουρι-τζι

Το Τζόρουρι-τζι (Jōruri-ji) (浄瑠璃寺) είναι βουδιστικός ναός της σχολής Σίνγκον Ρίτσου με έναν ιστορικό Ιαπωνικό κήπο, που βρίσκεται στην Κιζουγκάβα, στην επαρχία Κιότο, της Ιαπωνίας. Το όνομα του ναού προέρχεται από το «Τζόρουρι», το βασίλειο, όπου ζει ο Βούδας. Είναι ένα από τα λίγα εναπομείναντα παραδείγματα Κήπου του Παραδείσου της πρώιμης περιόδου Χεϊάν. Η τριώροφη παγόδα, η κύρια αίθουσα, η ομάδα των εννέα καθιστών αγαλμάτων Αμίντα Νιοράι και η ομάδα των τεσσάρων ουράνιων βασιλιάδων χαρακτηρίζονται όλα ως Εθνικοί θησαυροί. Ο ναός έχει επηρεαστεί σε μεγάλο βαθμό από τη σκέψη της Καθαρής Χώρας.

 Ο ναός Τζόρουρι-τζι ιδρύθηκε το 1047 από τον ιερέα Γκιμιό Σόνιν. Παρόμοια με τους ναούς του βουδισμού της Καθαρής Χώρας, είναι απλωμένο γύρω από μια μεγάλη λίμνη, η οποία αντιπροσωπεύει τον ωκεανό, που χωρίζει τη γέννηση και τον θάνατο. Στο κέντρο της λίμνης υπάρχει ένα νησί, που συμβολίζει τη γη, που συνδέεται με την ακτή με μια πέτρινη γέφυρα. Στη δυτική πλευρά της λίμνης βρίσκεται το Αίθουσα Αμίντα ή Αίθουσα του Παραδείσου, που συμβολίζει τον Δυτικό Παράδεισο του Αμίντα Νιοράι. Στα ανατολικά της λίμνης βρίσκεται μια τριώροφη παγόδα, που αντιπροσωπεύει τον Ανατολικό Παράδεισο του Γιακούσι Νιοράι, του Βούδα της θεραπείας. Οι πιστοί μπορούσαν να σταθούν στην ανατολική πλευρά της λίμνης και να κοιτούν δυτικά προς την Αίθουσα του Παραδείσου. Η τριώροφη παγόδα μεταφέρθηκε από το Ιτσίτζο Ομίγια στο Κιότο το 1178. Δεν είναι γνωστό σε ποιο ναό ανήκε αρχικά. Ο κατώτερος όροφος δεν έχει κολόνες και ο κεντρικός πυλώνας προεξέχει από το νταβάνι του κάτω ορόφου.Η Αίθουσα του Παραδείσου περιέχει εννέα αγάλματα του Αμίντα Βούδα, το καθένα συμβολίζοντας ένα από τα εννέα στάδια της Νιρβάνα. Κατασκευάστηκε το 1107 και μεταφέρθηκε στη σημερινή του θέση το 1157. Τα εννέα αγάλματα του Αμίντα Βούδα βρίσκονται σε φάση επισκευής από τον Ιούλιο του 2018. Η επισκευή τους θα διαρκέσει πέντε έτη. Ο ναός έχει επίσης μια παγόδα, που μεταφέρθηκε στη σημερινή της τοποθεσία από το Κιότο το 1178. Η λίμνη σκάφτηκε το 1150 από ιερείς από το Κόφουκου-τζι. Και στις δύο πλευρές της λίμνης υπάρχουν πέτρινα φανάρια, που χρονολογούνται στο 1366, τα οποία έχουν χαρακτηριστεί ως Σημαντικά Πολιτιστικά Αγαθά από την ιαπωνική κυβέρνηση. Από το 1976 ξεκίνησε η αποκατάσταση του κήπου στην αρχική του μορφή από τον αρχιτέκτονα τοπίου Μόρι Οσάμου. David and Michiko Young, The Art of the Japanese Garden, Tuttle Publishing, Σιγκαπούρη, 2005.(ISBN 978-08048-3598-5) )
Θιβετιανό αλφάβητο

Το θιβετιανό αλφάβητο είναι αλφάβητο μορφής "αμπουγκίντα" (είδος μεταξύ αλφαβητικού και συλλαβικού αλφάβητου) και χρησιμοποιείται για να γράψει τις θιβετικές γλώσσες, όπως τα θιβετιανά, καθώς και τις γειτονικές Ντζόνγκα, Σικιμέζικα, Λαντάχι και μερικές φορές τα Μπάλτι. Η έντυπη μορφή γραφής του αλφαβήτου ονομάζεται Ουτσέν, ενώ η χειρόγραφη καλλιγραφική μορφή που χρησιμοποιείται στην καθημερινή γραφή ονομάζεται Ουμέ. Το αλφάβητο συνδέεται στενά με την ευρεία εθνική θιβετιανή ταυτότητα, που εκτείνεται σε περιοχές του Θιβέτ, του Μπουτάν, της Ινδίας και του Νεπάλ. Το θιβετιανό αλφάβητο έχει ινδική καταγωγή και έχει διάφορα παράγωγα, όπως τα αλφάβητα Λίμπου, Λέπτσα, και το πολύγλωσσο Φαγκς-πα.

 Η δημιουργία του θιβετιανού αλφαβήτου αποδίδεται στον Θόνμι Σαμπότα (Thonmi Sambhota) στα μέσα του 7ου αιώνα. Η παράδοση θεωρεί ότι ο Σαμπότα, υπουργός του Σονγκτσάν Γκάμπο (569-649) στάλθηκε στην Ινδία για να μελετήσει την τέχνη της γραφής και κατά την επιστροφή του εισήγαγε το αλφάβητο. Η μορφή των γραμμάτων είναι βασισμένη σε κάποιο από τα ινδικά αλφάβητα εκείνης της περιόδου. Ποιο συγκεκριμένο ινδικό αλφάβητο αποτέλεσε τη βάση του θιβετιανού αλφάβητου παραμένει ασαφές. Πρόσφατη έρευνα θεωρεί πως το θιβετιανό αλφάβητο βασίστηκε σε μια παραλλαγή των ινδικών γραφών Γκούπτα (κατά κύριο λόγο) και Βράχμι της περιοχής του Χοτάν (Khotan), που ο Σαμπότα διδάχθηκε στο Κασμίρ
Θημακός

Ο Θημακός ή οι Θημακοί ή η Θημακία (αρχαία ελληνικά: Θημακός), (ο δήμος: Θημακού) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας).

 Ο δήμος πήρε πιθανώς το όνομά του, από τον μυθικό επώνυμο ήρωα Θημάκο. Ο δήμος του Θημακού, ήταν δήμος του Άστεως ή των Μεσογείων. Η θέση του δήμου είναι άγνωστη, αβέβαιη και δεν έχει ταυτιστεί επακριβώς. Ο John S. Traill αναφέρει ότι πιθανώς ήταν δήμος του Άστεως, σε τμήμα της περιοχής της σύγχρονης Ηλιούπολης, με βάση τη τοποθεσία ανακάλυψης ενός διατάγματος, του οποίου, όμως, η απόδοση στο δήμο του Θημακού αμφισβητείται. Η προγενέστερη άποψη των ερευνητών πρότεινε το δήμο του Θημακού ως δήμο της Μεσογαίας και όχι του άστεως. Γενική αναφορά για το δήμο υπάρχει και στο έργο του Ανδοκίδη «Περί των μυστηρίων».Σύμφωνα και με άλλους ερευνητές ο δήμος του Θημακού ήταν μικρός αρχαίος δήμος στην περιοχή της Ηλιούπολης, ενώ η σημερινή περιοχή της Ηλιούπολης περιελάμβανε πιθανώς στα νοτιοδυτικά της και μικρό τμήμα του αρχαίου δήμου του Ευωνύμου (ο οποίος ταυτίζεται γενικά με την περιοχή των Τραχώνων στο Καλαμάκι). Ο ερευνητής του 19ου αιώνα Διονύσιος Σουρμελής, πίστευε ότι ο δήμος Θημακού βρισκόταν μεταξύ των δήμων Λαμπτρών και Αιγίλου στην περιοχή Θημηκιά. Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Ερεχθηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος αντιπροσωπευόταν από 1 βουλευτή στη Βουλή των 600. Κατά την τρίτη περίοδο (224/223 – 201/200 π.Χ.) ο δήμος ενσωματώθηκε στην Πτολεμαΐδα φυλή με 1 επίσης βουλευτή, ενώ κατά την τέταρτη περίοδο (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου. Ο δημότης του αρχαίου Θημακού ονομαζόταν Θημακεύς. Υπήρξαν διάφοροι γνωστοί πολίτες από το δήμο του Θημακού, όπως ο Δημήτριος ο Θημακεύς, Διόδωρος ο Θημακεύς, Διόνυσος ο Θημακεύς, Διοσκουρίδης ο Θημακεύς κ.α. Αρχαία Αθήνα Ερεχθηίδα φυλή Πτολεμαΐδα φυλή Πρωτογενείς πηγές Ανδοκίδης, «Περί των μυστηρίων», 17: Ελληνικές επιγραφές - IG II² 1212 και Θημακ, Attica (IG I-III).Δευτερογενείς πηγές Themacus, στην ιστοσελίδα: referenceworks.brillonline.com, John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. (15, 38, 62, 69, 75, 112 No. 134, Tab. 1, 13.). Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 126. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 «Themakos». ancientworlds.net. Ανακτήθηκε στις 20 Σεπτεμβρίου 2014. Traill, J. «Places: 585967 (Themakos)». Pleiades. Ανακτήθηκε στις 11 Ιανουαρίου 2017.
Γερτρούδη της Σαξονίας

Η Γερτρούδη της Σαξονίας ή Γερτρούδη Μπίλλουνγκ (Geertruida van Saksen, 1033 - 3 Αυγούστου 1113) από τον Οίκο των Μπίλλουνγκ ήταν κόμισσα της Ολλανδίας, κόμισσα της Φλάνδρας και αντιβασίλισσα της Ολλανδίας για λογαριασμό του ανήλικου γιου της.

 Ήταν κόρη του Βερνάρδου Β΄ δούκα της Σαξονίας και της Αϊλίκας του Σβάινφουρτ. Παντρεύτηκε στον πρώτο της γάμο (1050) τον Φλόρις Α΄ κόμη της Ολλανδίας και όταν ο Φλόρις Α΄ σκοτώθηκε σε μάχη (1061) έγινε επίτροπος της Ολλανδίας για λογαριασμό του ανήλικου γιου της Ντιρκ Ε΄. Όταν ο Ντίρκ Ε΄ ενηλικιώθηκε, ο Γουλιέλμος Α΄ επίσκοπος της Ουτρέχτης, εκμεταλλεύτηκε την κατάσταση για να διεκδικήσει περιοχές, που ανήκαν στην Ολλανδία. Η Γερτρούδη με τον γιο της κατέφυγαν στα νησιά της Φριζίας, επιτρέποντας στον επίσκοπο Γουλιέλμο να καταλάβει τις αμφισβητούμενες περιοχές. Η Γερτρούδη παντρεύτηκε σε δεύτερο γάμο της (1063) τον Ροβέρτο, δεύτερο γιο του Βαλδουίνου Ε΄ κόμη της Φλάνδρας, ο οποίος έγινε κόμης ως Ροβέρτος Α΄ της Φλάνδρας (1071). Η Γερτρούδη και ο νέος της σύζυγος έγιναν κηδεμόνες του ανήλικου Ντιρκ. Ο γάμος αυτός έφερε στον Ντιρκ Ε΄ δώρο την Φλάνδρα μαζί με τα νησιά της Φριζίας και την περιοχή του Σκάλδη. Με τον πρώτο της σύζυγο Φλόρις Α΄ κόμη της Ολλανδίας απέκτησε: Αλβέρτος γενν. π. 1051, μέλος του Συλλόγου (canon) του καθεδρικού της Λιέγης. Ντιρκ Ε΄ 1052-1091, κόμης της Ολλανδίας. Πέτρος γενν. π. 1053, μέλος του Συλλόγου του καθεδρικού της Λιέγης. Μπέρτα π. 1055-1094, παντρεύτηκε τον Φίλιππο Α΄ των Καπετιδών της Γαλλίας. Φλόρις γενν. π. 1055, μέλος του Συλλόγου του καθεδρικού της Λιέγης. Ματθίλδη γενν. π. 1057. Αδέλα γενν. π. 1061, παντρεύτηκε τον Βαλδουίνο Α΄ κόμη του Γκιν (Guînes).Με τον δεύτερο σύζυγό της Ροβέρτο Α΄ κόμη της Φλάνδρας απέκτησε: Ροβέρτος Β΄ π. 1065-1111, κόμης της Φλάνδρας. Αδέλα π. 1064-1115, παντρεύτηκε πρώτα τον Κνούτο Δ΄ των Έστριντσεν της Δανίας και μετά τον Ρογήρο Α΄ Μπόρσα των Ωτβίλ δούκα της Απουλίας & Καλαβρίας. Γερτρούδη π. 1070-1117, παντρεύτηκε πρώτα τον Ερρίκο Γ΄ των Ρέγκιναρ κόμη του Λουβαίν και μετά τον Θεοδώριχο Β΄ δούκα της Λωρραίνης. Φίλιππος του Λου. Ο νόθος γιος του: Γουλιέλμος της Υπρ διεκδίκησε την κομητεία της Φλάνδρας. Ογίβη/Οζιβά, ηγουμένη στο αββαείο του Μεσίν (Messines). Vice, Tyranny, Violence, and the Usurpation of Flanders (1071) in Flemish Historiography from 1093 to 1294, Jeff Rider, Violence and the Writing of History in the Medieval Francophone World, ed.Noah D. Guynn, Zrinka Stahuljak, (Boydell & Brewer, 2013) Πολυμέσα σχετικά με το θέμα Gertrude of Saxony στο Wikimedia Commons
Ασωπός Λακωνίας

Ο Ασωπός είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Ασωπού, του δήμου Μονεμβασιάς, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου. . Ασωπός$$>>>Παπαδιάνικα Μέχρι το 1940 ο οικισμός ονομαζόταν Κοντεβιάνικα.

 Ο Ασωπός είναι μεγάλο χωριό στο ανατολικό τμήμα του νομού Λακωνίας, στην χερσόνησο της Λιμηράς. Βρίσκεται σε πεδινή περιοχή στο δυτικό τμήμα της χερσονήσου και κοντά στις ανατολικές ακτές του Λακωνικού κόλπου, νότια των Μολάων και σε μέσο σταθμικό υψόμετρο 55. Απέχει 72 χλμ. περίπου ΝΑ. της Σπάρτης. Η τοπική κοινότητα Ασωπού είναι χαρακτηρισμένη ως αγροτικός πεδινός οικισμός, με έκταση 24,281 χμ² (2011). Περιλαμβάνει και τον οικισμό Γλυφάδα. (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1835 ως Κοντεβιάνικα και προσαρτήθηκε στον δήμο Ασωπού του νομού Λακωνίας. Το 1899 εντάχθηκε στον, τέως, νομό Λακεδαίμονος και το 1909 υπήχθη οριστικά στον νομό Λακωνίας. Το 1940 μετονομάστηκε σε Ασωπός. Το 1996 αποσπάστηκε από την κοινότητα Ασωπού και προσαρτήθηκε στον δήμο Ασωπού. Με το ΦΕΚ 87Α – 07/06/2010 αποσπάστηκε από τον δήμο Ασωπού και προσαρτήθηκε στον δήμο Μονεμβασιάς. Ο οικισμός ταυτίζεται με την αρχαία πόλη του Ασωπού Λακωνίας που, ωστόσο, βρίσκεται νοτιότερα, κοντά στον σημερινό παράκτιο οικισμό της Πλύτρας. Η πόλη ήταν αυτόνομη και ανήκε στο Κοινό των Ελευθερολακώνων, ενώ διατηρήθηκε και στα βυζαντινά χρόνια. Η παλαιότερη ονομασία του οικισμού, Κοντεβιάνικα, έχει τις ρίζες του πιθανότατα στον ερχομό Κρητών από την περιοχή του Βιάννου, κατά την εποχή των πολέμων με τους Τούρκους στη μεγαλόνησο. Ο ναός του Αγίου Γεωργίου στο κεντρικό τμήμα του οικισμού, κτίσμα του 1836, με μαρμάρινο σκαλιστό τέμπλο Η εκκλησία της Παναγίας Γοργοεπηκόου στην ανατολική είσοδο του οικισμού, κτίσμα του 1896 Η ετήσια γιορτή της Γοργοεπηκόου στις 8 Σεπτεμβρίου. Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (εκδ. Βαρελάς) Google Earth eetaa.gr https://www.youtube.com/watch?v=SHH07Eo4eH8
Ο Συνήγορος

Ο Συνήγορος (αγγλικά: The Counselor) είναι αμερικανικό/βρετανικό δραματικό θρίλερ παραγωγής 2013. Την ταινία σκηνοθέτησε ο Ρίντλεϊ Σκοτ και το σενάριο έγραψε ο συγγραφέας Κόρμακ ΜακΚάρθυ. Πρωταγωνιστεί ο Μάικλ Φασμπέντερ στο ρόλο ενός δικηγόρου που τα βρίσκει δύσκολα όταν ανακατεύεται με τον κόσμο της διακίνησης ναρκωτικών. Συμμετέχουν επίσης οι Πενέλοπε Κρουζ, Κάμερον Ντίαζ, Χαβιέρ Μπαρδέμ και Μπραντ Πιτ. Η ταινία κυκλοφόρησε στους κινηματογράφους στις 25 Οκτωβρίου 2013.

 Η ταινία αφηγείται την ιστορία ενός άπληστου δικηγόρου, γνωστός ως ο Συνήγορος, ο οποίος αρχίζει να έχει προβλήματα όταν αποφασίζει να διεισδύσει στο σκοτεινό κόσμο της διακίνησης ναρκωτικών. Στην πορεία θα βρεθούν στο δρόμο του η αφελής κοπέλα του η Λόρα, ο Γουέστρεϊ ένας μεσάζοντας, ένα μυστήριο και επικίνδυνο ζευγάρι οι Ράινερ και Μαλκίνα και η Ρουθ μια κρατούμενη που εκπροσωπείται από το Συνήγορο. Μάικλ Φασμπέντερ στο ρόλο του Συνήγορου Πενέλοπε Κρουζ στο ρόλο της Λόρα Κάμερον Ντίαζ στο ρόλο της Μαλκίνα Χαβιέρ Μπαρδέμ στο ρόλο του Ράινερ Μπραντ Πιτ στο ρόλο του Γουέστρεϊ Ντιν Νόρις στο ρόλο του Αγοραστή Ρόζι Πέρεζ στο ρόλο της Ρουθ Ρίτσαρντ Κάμπραλ στο ρόλο του Νεαρού Άνδρα Νάταλι Ντόρμερ στο ρόλο της Ξανθιάς Έντγκαρ Ραμίρεζ στο ρόλο του Ιερέα Μπρούνο Γκαντς στο ρόλο του Έμπορου Διαμαντιών Ρούμπεν Μπλέιντς στο ρόλο του Τζέφε Τον Ιανουάριο του 2012 ανακοινώθηκε ότι ο συγγραφέας Κόρμακ ΜακΚάρθι πούλησε το πρώτο του σενάριο The Counselor στους Νικ Γουέσλερ, Πόλα Μέι Σουάρτζ και Στιβ Σουάρτζ που πρηγουμένως είχαν αναλάβει την κινηματογραφική μεταφορά του μυθιστορήματος του ΜακΚάρθι Ο Δρόμος. Στις 31 Ιανουαρίου 2013 ανακοινώθηκε ότι ο Ρίντλεϊ Σκοτ έψαχνε το επόμενο πρότζεκτ του και υπήρχε μεγάλη πιθανότητα να διαλέξει την ταινία Ο Συνήγορος (The Counselor) μετά την τελευταία του ταινία Προμηθέας (Prometheus, 2012). Στις 9 Φεβρουαρίου επιβεβαιώθηκε η συμμετοχή του στην ταινία στο ρόλο του σκηνοθέτη. Λίγο αργότερα ανακοινώθηκε ότι ο Μάικλ Φασμπέντερ βρισκόταν σε διαπραγματεύσεις να εμφανιστεί στην ταινία και στις 21 Φεβρουαρίου επιβεβαιώθηκε ότι πήρε τον πρωταγωνιστικό ρόλο.Στις 24 Φεβρουαρίου ανακοινώθηκε ότι οι ηθοποιοί Τζέρεμι Ρένερ, Χαβιέρ Μπαρδέμ και Μπραντ Πιτ ενδιαφέρονταν να υποδυθούν τον κακό της ταινίας. Στις 8 Μαρτίου, ειπώθηκε ότι ο Μπαρδέμ ήταν η πρώτη επιλογή του Σκοτ αλλά οι Ρένερ και Πιτ ήταν ακόμα πιθανοί για το ρόλο και ότι η Νάταλι Πόρτμαν βρισκόταν σε συζητήσεις για το ρόλο της Λόρα. Στις 8 Απριλίου, επιβεβαιώθηκε ότι οι Πιτ και Μπαρδέμ υπέγραψαν να υποδυθούν τους Γουέστρεϊ και Ράινερ αντίστοιχα. Στις 19 Απριλίου επιβεβαιώθηκε ότι η Πενέλοπε Κρουζ θα υποδυθεί το γυναικείο πρωταγωνιστικό ρόλο και στις 8 Μαΐου ανακοινώθηκε η συμμετοχή της Κάμερον Ντίαζ στο ρόλο της Μαλκίνα. Με προϋπολογισμό 25.000.000 δολάρια, η ταινία Ο Συνήγορος έκανε άνοιγμα στην 4η θέση με 7,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 16,9 εκατομμύρια δολάρια και στον υπόλοιπο κόσμο συγκέντρωσε 54 εκατομμύρια δολάρια. Παγκοσμίως απέφερε 71 εκατομμύρια δολάρια. Επίσημη ιστοσελίδα Ο Συνήγορος στο IMDb
Έλανος (γένος)

Ο Έλανος είναι γένος αρπακτικών πτηνών, που συγγενεύουν στενά με τους ικτίνους. Έχουν λευκό και γκρι φτέρωμα, με μαύρα σημάδια φτερών και μια μικρή τετράγωνη ουρά. Κυνηγούν με αργές σταθμεύσεις για τρωκτικά και άλλα μικρά θηλαστικά, πουλιά και έντομα, ενίοτε αιωρείται σαν κιρκινέζι.

 Το γένος περιλαμβάνει 4 είδη: Έλανος, Elanus caeruleus Έλανος με μαύρους ώμους, Elanus axillaris Λευκόουρος έλανος, Elanus leucurus Γραμμόφτερος έλανος, Elanus scriptusΤα 3 πρώτα είδη είχαν ταξινομηθεί αρχικά ως υποείδος του είδους Elanus caeruleus (έλανος). Ferguson-Lees, Christie, Franklin, Mead and Burton Raptors of the World ISBN 0-7136-8026-1 Πολυμέσα σχετικά με το θέμα Elanus στο Wikimedia Commons
Βαθμωτό πεδίο

Στη θεωρητική φυσική, η θεωρία βαθμωτών πεδίων μπορεί να αναφερθεί ως κλασική ή ως κβαντική θεωρία βαθμωτών πεδίων. Ένα πεδίο που μένει αμετάβλητο κάτω από κάθε Μετασχηματισμό Λόρεντς (Lorentz) λέγεται "βαθμωτό", σε αντίθεση με ένα διανυσματικό πεδίο ή ένα τανυστικό πεδίο. Τα κβάντα του κβαντισμένου βαθμωτού πεδίου είναι σωματίδια μηδενικού σπιν και τέτοια δύνανται να είναι μόνο μποζόνια. Κανένα θεμελιώδες βαθμωτό πεδίο δεν έχει παρατηρηθεί στη φύση, αν και το πεδίο Χιγκς (Higgs) ίσως αποδειχτεί το πρώτο παράδειγμα. Όμως, βαθμωτά πεδία παρουσιάζονται στη θεωρία ισοδύναμων πεδίων που περιγράφουν πολλά φυσικά φαινόμενα. Ένα παράδειγμα είναι το "π μεσόνιο" (pion),που είναι στην πραγματικότητα "ψευδοβαθμωτό", που σημαίνει ότι δεν είναι αμετάβλητο κάτω από μετασχηματισμούς ισότητας που αντιστρέφουν τις χωρικές διευθύνσεις, διαφορετικό από ένα πραγματικό βαθμωτό, που είναι αμετάβλητο (parity-invariant). Εξαιτίας της σχετικής απλότητας των μαθηματικών, τα βαθμωτά πεδία συχνά είναι τα πρώτα πεδία στα οποία εισάγεται ένας φοιτητής κλασικής ή κβαντικής θεωρίας.

 Μαθηματικά, ένα βαθμωτό πεδίο σε μία περιοχή U είναι μία πραγματική ή μιγαδική ανάλυση ή κατανομή στην U . Η περιοχή U μπορεί να είναι ένα σύνολο σε μερικούς Ευκλείδιους χώρους, χώρους Μινκόβσκι (Minkowski), ή γενικότερα ένα υποσύνολο μιας πολλαπλότητας και είναι τυπικό στα μαθηματικά να επιβάλλονται περαιτέρω συνθήκες στο πεδίο, τέτοιες ώστε να είναι συνεχές ή συχνά συνεχώς παραγωγίσιμη μέχρι κάποια τάξη. Ένα βαθμωτό πεδίο είναι τανυστικό πεδίο μηδενικής τάξης και ο όρος "βαθμωτό πεδίο" μπορεί να χρησιμοποιηθεί για να διαχωριστεί μία συνάρτηση αυτού του είδους από ένα πιο γενικό τανυστικό πεδίο, πυκνότητα, ή παραγωγίσιμη μορφή. Φυσικά, ένα βαθμωτό πεδίο διαχωρίζεται επιπλέον έχοντας μονάδες μέτρησης σχετικές με αυτό. Σε αυτό το ευρύτερο πλαίσιο, ένα βαθμωτό πεδίο πρέπει επίσης να είναι ανεξάρτητο από το σύστημα συντεταγμένων που χρησιμοποιείται για να περιγράψει το φυσικό σύστημα. Αυτό σημαίνει, ότι για δύο οποιουσδήποτε παρατηρητές που χρησιμοποιούν τις ίδιες μονάδες πρέπει να συμφωνούν στην αριθμητική τιμή του βαθμωτού πεδίου σε οποιοδήποτε δοθέν σημείο του φυσικού χώρου. Τα βαθμωτά πεδία έρχονται σε αντίθεση με άλλες φυσικές ποσότητες, όπως τα διανυσματικά πεδία που συνδέουν ένα διάνυσμα με κάθε σημείο μιας περιοχής, όπως επίσης και τα τανυστικά πεδία ή τα πεδία spinor. Πιο ανεπαίσθητα, τα βαθμωτά πεδία έρχονται συχνά σε αντίθεση με τα ψευδοβαθμωτά πεδία.
Έξω οι κλέφτες! (ταινία)

Έξω οι κλέφτες είναι ο τίτλος ελληνικής κωμωδίας του 1961 με τους Ορέστη Μακρή, Διονύση Παπαγιανόπουλο, Δημήτρη Νικολαΐδη, Μάρθα Καραγιάννη, Ανδρέα Ντούζο, Κούλη Στολίγκα σε σκηνοθεσία Κώστα Ανδρίτσου. Η ταινία είναι βασισμένη στο ομώνυμο θεατρικό έργο του Στέφανου Φωτιάδη σε σενάριο του Γιώργου Μιχαηλίδη.

 Ο Τιμολέων Αδάμαντας (Ορέστης Μακρής), ένας τίμιος και φτωχός καθηγητής θεολογίας μαθαίνει πως ο αδελφός του, ο Προκόπης (Κωνσταντίνος Παππάς) ο ανέντιμος γενικός διευθυντής και κάτοχος του 70% των μετοχών μιας χαλυβουργικής εταιρείας είναι βαριά άρρωστος. Σε μια προσπάθεια να επανορθώσει ό,τι κακό έκανε στον Τιμολέοντα, του μεταβιβάζει την ιδιοκτησία του εργοστασίου του, ενώ ο ίδιος φεύγει στο εξωτερικό για να κάνει θεραπεία. Ο τίμιος Τιμολέων φτάνει στο εργοστάσιο χωρίς να αποκαλύψει την ταυτότητά του και γίνεται μάρτυρας όλων των λαθροχειριών και των απατεωνιών που συντελούνται υπό την καθοδήγηση του διευθυντή και του αρχιλογιστή της επιχείρησης, κυρίου Κλεφτοδήμου (Διονύσης Παπαγιαννόπουλος). Σύμμαχος του Τιμολέοντα σε αυτήν την προπάθεια είναι η Μαργαρίτα, γραμματέας του αδελφού του, με την οποία είναι ερωτευμένος ο γιος του Τιμολέοντα, Ανδρέας (Ανδρέας Ντούζος). Εν τέλει αποκαλύπτει την ταυτότητά του και διώχνει όλους του κλέφτες μαζί με τη Μαργαρίτα, τα κίνητρα της οποίας έχει παρεξηγήσει. Τελικά, όμως, η Μαργαρίτα παντρεύεται τον Ανδρέα και ο Τιμολέων δεν αργεί να γίνει παππούς. Ορέστης Μακρής … Τιμολέων Αδάμαντας Διονύσης Παπαγιαννόπουλος … Κλεάνθης Κλεφτοδήμος Μάρθα Καραγιάννη … Μαργαρίτα Ανδρέας Ντούζος … Ανδρέας Αδάμαντας Δημήτρης Νικολαΐδης … Πετσωμένος Άννα Παϊτατζή … Περσεφόνη Αδάμαντα Θεανώ Ιωαννίδου … Λιλή Κλεφτοδήμου Κωνσταντίνος Παππάς … Προκόπης Αδάμαντας Μαρία Βούλγαρη … Τριανταφυλλιά Αδάμαντα Κούλης Στολίγκας … Γεράσιμος Γιώργος Βελέντζας … πλανόδιος μανάβης Άγγελος Μαυρόπουλος … Μαυρογένης Ντόρα Αναγνωστοπούλου … Κλάρα Κώστας Παπαγεωργίου … Λουκάς Η πρεμιέρα της ταινίας πραγματοποιήθηκε στις 4 Δεκεμβρίου 1961. Κόβοντας 36.209 εισιτήρια, η ταινία ήρθε στη 18η θέση ανάμεσα σε 68 ελληνικές ταινίες της ίδιας σεζόν. Κυκλοφόρησε και σε μορφή ντιβιντί στις 30 Ιανουαρίου 2003. Ο κριτικός κινηματογράφου Σταύρος Γανωτής έδωσε στην ταινία δύομισι απο τα πέντε αστέρια του σε μια κριτική που δημοσιεύθηκε στις 24 Μαρτίου 2018 αναφέροντας πως: « Παρότι ο άμεσος σκοπός του έργου του Κώστα Ανδρίτσου είναι ο διδακτισμός, το φιλμ έχει πολλά ενδιαφέροντα στοιχεία που το καθιστούν και ψυχαγωγικό...[] Αρμοστό και το βοηθητικό καστ, με κυριότερο από όλους τον Διονύση Παπαγιανόπουλο, ο οποίος είναι ο ιδανικός «κακός». Κατά τα άλλα, αρκετά θεατρική η σκηνοθετική δομή, αλλά δεν είναι ευτυχώς στατικό στους διαλόγους του.» Έξω οι κλέφτες! στην IMDb Έξω οι κλέφτες στο cine.gr\
Άνχελ Ντι Μαρία

Ο Άνχελ Φαμπιάν Ντι Μαρία Ερνάντεζ (ισπανικά: Ángel Fabián Di María Hernández, γεννήθηκε 14 Φεβρουαρίου 1988) είναι Αργεντινός ποδοσφαιριστής, ο οποίος αγωνίζεται ως πλάγιος μέσος για την Μπενφίκα και την Εθνική Αργεντινής.

 Γεννήθηκε στις 14 Φεβρουαρίου του 1988 στο Ροσάριο της κεντρικής Αργεντινής. Σύμφωνα με όσα ο ίδιος έχει πει πέρασε εξαιρετικά δύσκολα χρόνια, κάνοντας βαριές δουλειές πλάι στον πατέρα του και έχοντας ως κίνητρο να βγάλει την οικογένειά του από τις μεγάλες δυσκολίες που αντιμετώπιζε. Η μητέρα του διένυε μια απόσταση 9χλμ με ποδήλατο καθημερινά για να τον πηγαίνει στις προπονήσεις. Ξεκίνησε την καριέρα του ως ποδοσφαιριστής στην Κλουμπ Ατλέτικο Ροσάριο Σεντράλ (αγαπημένη ομάδα της μητέρας του). Από το 2007 έως το 2010 θα αγωνιστεί με τα χρώματα της Benfica (124 συμ. / 15 γκολ). Το 2010 θα αποκτηθεί από τη Ρεάλ Μαδρίτης στην οποία σημείωσε 36 τέρματα σε 190 συμμετοχές και μέσα στην τετραετία που παρέμεινε διακρίθηκε και έγινε γνωστός ως παγκόσμιος ποδοσφαιρικός σταρ υπό την καθοδήγηση του Ζοζέ Μουρίνιο (κυρίως) αλλά και του Κάρλο Αντσελόττι. Το 2014 θα τον αποκτήσει η Μάντσεστερ Γιουνάιτεντ της οποίας υπήρξε η ακριβότερη μεταγραφή όλων των εποχών 67.2εκ €. Η χρονιά που ακολούθησε ήταν ίσως η χειρότερη στην καριέρα του καθώς ταλαιπωρήθηκε από τραυματισμούς και δεν κατάφερε ουσιαστικά ποτέ να προσαρμοστεί (37συμ. / 4 γκολ) και παραγκωνίστηκε από τον τότε προπονητή του Λουις Φαν Γκααλ. Την επόμενη χρονιά (2015 -2016) αποκτάται από την Παρί Σεν Ζερμέν έναντι 49.5 εκ ευρώ. Στην Παρί ζει την πιο παραγωγική φάση της καριέρας του. Με την Εθνική Αργεντινής κατέκτησε το Κόπα Αμέρικα 2021 και το Παγκόσμιο Κύπελλο 2022. Και στους δύο τελικούς ήταν από τους καλύτερους παίκτες της ομάδας του. Μάλιστα έχει κάνει τατουάζ και τα δύο αυτά τρόπαια που κατέκτησε με την Εθνική της χώρας του. National-Football-Teams.com: Ángel Di María[[Τροπαια 1 παγκοσμιο κυπελλο 2022
Μαρία Φορτουνάτα των Έστε

Η Μαρία Φορτουνάτα (ιταλ. Maria Fortunata d'Este, 24 Νοεμβρίου 1731 - 21 Σεπτεμβρίου 1803) από τον Οίκο των Έστε ήταν κόρη του Δούκα της Μόντενα και με τον γάμο της έγινε Πριγκίπισσα του Κοντί.

 Ήταν η δεύτερη κόρη του Φραγκίσκου Γ΄ της Μόντενα & Ρέτζο και της Καρλόττας Αγλαΐας των Βουρβόνων, κόρης του Φιλίππου Β΄ της Ορλεάνης. Παντρεύτηκε το 1759 τον Λουδοβίκο Φραγκίσκο Ιωσήφ των Βουρβόνων-Κοντέ, Πρίγκιπα του Κοντί. Δεν απέκτησαν απογόνους. van de Pas, Leo. "Maria Fortunata d'Este". Genealogics.org. Retrieved 2010-04-07. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 86.
Μαξ και Μόριτζ

Το βιβλίο Max und Moritz, Μία ιστορία κατεργαρέων σε εφτά φάρσες, του Βίλχελμ Μπους είναι μαζί με τον Πετροτσουλούφη (Struwwelpeter) ) του Χάινριχ Χόφμαν το δημοφιλέστερο εικονογραφημένο βιβλίο στη Γερμανία και ένα παγκόσμια κλασσικό παιδικό ανάγνωσμα. Το πόσο γνωστή είναι η «Ιστορία κατεργαρέων σε εφτά φάρσες» φαίνεται και από τις πολυάριθμες μεταφράσεις της. Από το 1865 που πρωτοεκδόθηκε μέχρι σήμερα έχει κυκλοφορήσει σε περισσότερες από 150 γλώσσες και διαλέκτους.

 Sauer, Walter(Hg.): Μαξ και Μόριτζ. Μία ιστορία κατεργαρέων σε εφτά φάρσες. Max und Moritz. Eine Bubengeschichte in sieben Streichen. Έκδοση σε δύο γλώσσες. Γερμανικά – Ελληνικά. Zweisprachige Ausgabe: Deutsch – Griechisch. Nekarsteinach: Verlag Tintenfass, 2003. ISBN 3-9808205-3-X Department of Foreign Languages, Richmond, Virginia: Max und Moritz auf Deutsch und Englisch, mit farbigen Bildern, Test und Glossar Alle sieben Streiche mit Vorwort und Einleitung auf den Wilhelm-Busch-Seiten.de Max und Moritz als Hörbuch (kostenloser Download bei vorleser.net) Max und Moritz als Hörbuch (kostenloser Download bei LibriVox) Bilderserie: Max und Moritz Αρχειοθετήθηκε 2008-03-14 στο Wayback Machine. sueddeutsche.de 09.01.2008 Gesamtfassung des Werkes Max & Moritz (inkl. Illustrationen) Max & Maurice, a Juvenile History in Seven Tricks (German/English) App for iPad iPhone iPod, told with animated pictures and readout function
Μπεατρίς Τσεπκόετς

Η Μπεατρίς Τσεπκόετς (Beatrice Chepkoech, γεννήθηκε 6 Ιουλίου 1991) είναι Κενυάτισσα αθλήτρια του στίβου και των αποστάσεων με στιπλ. Είναι η κάτοχος του παγκοσμίου ρεκόρ στα 3.000 μέτρα στιπλ, με χρόνο 8:44.32.

 Κέρδισε το χάλκινο μετάλλιο στα 1500 μέτρα στους Αφρικανικούς Αγώνες 2015 στο Μπραζαβίλ.Ήταν από τις πρωταγωνίστριες στα μίτινγκ του Diamond League 2016 στα 3000 μέτρα στιπλ, και στους Ολυμπιακούς Αγώνες 2016 κατέκτησε την τετάρτη θέση στο αγώνισμα. Τέταρτη τερμάτισε και στο Παγκόσμιο Πρωτάθλημα Στίβου 2017, λόγω ενός πεσίματος μιας συναθλήτριάς της που της στέρησε το βάθρο. Τον Ιούλιο του 2018, η Τσεπκόετς κατέρριψε το παγκόσμιο ρεκόρ, και έτρεξε 8 δευτερόλεπτα κάτω από το προηγούμενο ρεκόρ της Ρουθ Τζεμπέτ.Το 2019 στο Παγκόσμιο Πρωτάθλημα Στίβου κατέκτησε το χρυσό μετάλλιο με χρόνο 8:57,84 σημειώνοντας ρεκόρ αγώνων. Στις 22 Απριλίου 2021 σημείωσε παγκόσμιο ρεκόρ δημοσίου δρόμου 5 χιλιομέτρων κερδίζοντας στο Μονακό σε 14 λεπτά και 43 δευτερόλεπτα. 800 μέτρα – 2:05.73 (2015) 1500 μέτρα – 4:03.28 (2015) 3000 μέτρα – 8:28.66 (2017) 2000 μέτρα στιπλ – 6:02.47 (2015) 3000 μέτρα στιπλ – 8:44.32 (2018) (ΠΡ) Ημιμαραθώνιος – 84:02 (2009) Παγκόσμια ρεκόρ ανοικτού στίβου World Athletics : Beatrice CHEPKOECH
Οροσειρά Νταχρά

Η οροσειρά Νταχρά (αραβικά: جبال الظهرة‎) είναι οροσειρά στη βόρεια Αλγερία. Η λέξη «Νταχρά» είναι αραβική και σημαίνει «πίσω». Στην τοπωνυμία αυτός ο όρος αναφέρεται σε ένα μακρύ οροπέδιο μικρότερου υψομέτρου.

 Η Νταχρά είναι χαμηλή υπο-οροσειρά του Άτλαντα Τελλ η οποία εκτείνεται από το Αλγέρι στα ανατολικά κατά μήκος της ακτής της Μεσογείου μέχρι τις εκβολές του ποταμού Σελίφ κοντά στο Μοσταγκανέμ στο δυτικό άκρο της. Η υψηλότερη κορυφή της οροσειράς είναι το όρος Ζακάρ με υψόμετρο 1.550 μ., βόρεια της πόλης Μιλιανά. Οι κάτοικοι της περιοχής είναι Βέρβεροι.Η οροσειρά καλύπτεται εν μέρει από μεσογειακό δάσος, με διάσπαρτα τμήματα καλλιέργειας.Οι κάτοικοι της οροσειράς Νταχρά έχουν βερβερική καταγωγή και κατάγονται από τους Μπανού Ιφρέν και τους Μαγκραουά.
Λεϊλά Παχλαβί

Η Λεϊλά Παχλαβί (περσικά: لیلا پهلوی‎, 27 Μαρτίου 1970 - 10 Ιουνίου 2001) ήταν πριγκίπισσα του Ιράν και η νεότερη κόρη του Μοχάμεντ Ρεζά Παχλαβί, Σάχη της Περσίας, και της τρίτης συζύγου του, Φαράχ Παχλαβί.

 Η Λεϊλά Παχλαβί γεννήθηκε στις 27 Μαρτίου 1970 σε στρατιωτικό νοσοκομείο της Τεχεράνης, το οποίο, στη συνέχεια, πήρε το όνομά της. Ήταν το τέταρτο και μικρότερο παιδί του Σάχη και της τρίτης συζύγου του. Η πριγκίπισσα Λεϊλά ήταν εννέα ετών, όταν η οικογένειά της αναγκάστηκε να εξοριστεί ως αποτέλεσμα της Ιρανικής Επανάστασης το 1979. Μετά το θάνατο του πατέρα της στην Αίγυπτο από λέμφωμα το 1980, η οικογένεια εγκαταστάθηκε στις Ηνωμένες Πολιτείες. Αποφοίτησε το 1988 και συνέχισε να παρακολουθεί ένα κρατικό σχολείο στη Μασαχουσέτη, προτού συνεχίσει τις σπουδές της στο Πανεπιστήμιο Μπράουν αποφοιτώντας το 1992. Πέρασε τον περισσότερο χρόνο της μετακινούμενη μεταξύ του σπιτιού της στο Γκρίνουιτς του Κονέκτικατ και στο Παρίσι, όπου ζούσε η μητέρα της. Κάποια στιγμή αποτέλεσε μοντέλο για τον σχεδιαστή μόδας Βαλεντίνο. Υπέφερε από νευρική ανορεξία, χρόνια χαμηλή αυτοεκτίμηση, μείζονα κατάθλιψη και σύνδρομο χρόνιας κόπωσης. Την Κυριακή 10 Ιουνίου 2001, η Λεϊλά βρέθηκε νεκρή στο δωμάτιό της στο ξενοδοχείο Λέοναρντ στο Λονδίνο λίγο πριν τις 19:30 από το γιατρό της. Διαπιστώθηκε ότι είχε πάρει θανατηφόρα δόση Seconal, πέντε φορές πάνω από το κανονικό, ενός βαρβιτουρικού, που χρησιμοποιείται για τη θεραπεία της αϋπνίας, μαζί με μια μη θανατηφόρα ποσότητα κοκαΐνης. Βρέθηκε στο κρεβάτι της και το σώμα της ήταν εξασθενημένο από χρόνια ανορεξίας, ψυχογενούς βουλιμίας και τροφικής δυσανεξίας. Σύμφωνα με μια έκθεση για το θάνατό της, η οποία περιελάμβανε πληροφορίες από μια αυτοψία, είχε κλέψει το Seconal από το γραφείο του γιατρού της κατά τη διάρκεια ενός ραντεβού και εθίστηκε στο ναρκωτικό, παίρνοντας συνήθως 40 χάπια ταυτόχρονα, αντί για τα συνταγογραφούμενα δύο. Στις 17 Ιουνίου 2001, θάφτηκε κοντά στη γιαγιά της, Φαριντέ Γκότμπι Ντίμπα, στο Κοιμητήριο Πασί στο Παρίσι της Γαλλίας. Στην κηδεία παρευρίσκονταν η μητέρα της, Αυτοκράτειρα Φαράχ, η αυτοκρατορική οικογένεια του Ιράν, καθώς και τα μέλη της πρώην γαλλικής βασιλικής οικογένειας και ο Φρεντερίκ Μιτεράν, ο ανιψιός του αείμνηστου Γάλλου Προέδρου Φρανσουά Μιτεράν.Στις 4 Ιανουαρίου 2011, ο αδερφός της, Αλί Ρεζά Παχλαβί, βρέθηκε νεκρός στο σπίτι του στη Βοστώνη της Μασαχουσέτης, από μια προφανή αυτοκτονία. Λεϊλά Παχλαβί στην IMDb «Το μυστικό της θλιμμένης πριγκίπισσας». ΤΑ ΝΕΑ. 23 Ιουνίου 2001. Ανακτήθηκε στις 26 Νοεμβρίου 2020.
Ντίξι Κάρτερ-Σαλινάς

Η Ντίξι Κάρτερ Σαλινάς (6 Οκτωβρίου 1964, Ντάλας, Τέξας), γνωστότερη ως Ντίξι Κάρτερ, είναι Αμερικανίδα παραγωγός αγώνων επαγγελματικής πάλης και επιχειρηματίας. Επίσης είναι πρόεδρος της εταιρίας πάλης TNA Wrestling.

 Το 1982 αποφοίτησε και σπούδασε διοίκηση επιχειρήσεων το 1986. Όσο σπούδαζε έκανε και άλλες δουλειές και όταν αποφοίτησε έγινε αντιπρόεδρος σε εταιρία, στην ηλικία των 27 ετών. Το 1993, άρχισε τη δική της εταιρία, που ως θέμα είχε τα αθλήματα και τη μουσική. Το 2002, η Κάρτερ ανέλαβε το μάρκετινγκ και τον τομέα των πωλήσεων στο TNA Wrestling. Σύντομα η εταιρία έμεινε χωρίς χρηματοδότη και εκείνη έπεισε τους γονείς της, που ήταν ιδιοκτήτες της εταιρίας, Panda Energy International, να αγοράσουν το TNA κατά 71%. Η Κάρτερ έγινε πρόεδρος της εταιρίας την Άνοιξη του 2003 και παραμένει μέχρι σήμερα.Ως πρόεδρος δεν περιορίστηκε στα παρασκήνια, αφού έκανε αρκετές τηλεοπτικές εμφανίσεις στις συνδρομητικές διοργανώσεις και στα εβδομαδιαία επεισόδια του Impact Wrestling. Η Ντίξι Κάρτερ είναι παντρεμένη με τον μουσικό παραγωγό του TNA, τον Σεργκ Σαλινάς. Μαζί έχουν αποκτήσει δύο παιδιά. Η σελίδα της στο Twitter Η ιστοσελίδα του TNA Wrestling
96η Ανώτερη Διοίκηση Ταγμάτων Εθνοφυλακής (Ελλάδα)

Η 96η Ανώτερη Διοίκηση Ταγμάτων Εθνοφυλακής (96 ΑΔΤΕ) βρίσκεται νήσο Χίο και αποτελείται από μία μηχανοκίνητη Ταξιαρχία. Η 96 ΑΔΤΕ ανήκει διοικητικά στην Ανώτατη Στρατιωτική Διοίκηση Εσωτερικού και Νήσων του Γενικού Επιτελείου Στρατού. Η έδρα της 96 ΑΔΤΕ είναι η Χίος και το Στρατόπεδο "Λοχαγού (ΠΖ) Γκιάλα Γεωργίου". Η 96 ΑΔΤΕ έχει ως περιοχή ευθύνης της το νησί της Χίου, το νησί των Ψαρών και το σύμπλεγμα των Οινουσσών.

 Η 96 ΑΔΤΕ αποτελείται από τις παρακάτω μονάδες: Λόχος Στρατηγείου της 96ης Ανώτερη Διοίκηση Ταγμάτων Εθνοφυλακής (ΛΣΤ/ 96 ΑΔΤΕ) 96η Επιλαρχία Αρμάτων Εθνοφυλακής (96 ΕΑΡΜΕΘ) 96ος Λόχος Αντιαρματικών Εθνοφυλακής (96 ΛΑΤΕΘ)96ος Λόχος Διαβιβάσεων Εθνοφυλακής (96 ΛΔΒΕΘ) 228ο Μηχανοκίνητο Τάγμα Εθνοφυλακής (228 Μ/Κ ΤΕ) 297ο Μηχανοκίνητο Τάγμα Εθνοφυλακής (297 Μ/Κ ΤΕ) 96η Μοίρα Ελαφρού Αντιαεροπορικού Πυροβολικού Εθνοφυλακής (96 ΜΕΘ) 643ο Τάγμα Εθνοφυλακής (643 ΤΕ) Λόχος Αμέσου Επεμβάσεως (ΛΑΕ) 96ο Τάγμα Μηχανικού Εθνοφυλακής (96 ΤΜΧΕΘ) 96ο Τάγμα Πυροβολικού Εθνοφυλακής (96 ΤΕ) 147ο Τάγμα Πυροβολικού Εθνοφυλακής (147 ΤΕ) 96ο Τάγμα Υγειονομικού Εθνοφυλακής (96 ΤΥΕΘ) 96ο Τάγμα Υποστήριξης Εθνοφυλακής (96 ΤΥΠΕΘ) Τάγμα Εθνοφυλακής Χίου (ΤΕ Χίου) Τάγμα Εθνοφυλακής Βροντάδου (ΤΕ Βροντάδου) Η νήσος Χίος και αρχαίος πολεμιστής με το ακόντιό του στραμμένο ανατολικά. Συμβολίζει το χώρο ευθύνης της ΑΔΤΕ και την αποφασιστικότητα αυτής να υπερασπίσει με κάθε τρόπο το νησί από εχθρική ενέργεια.
Μπούφαλο Εύβοιας

Το Μπούφαλο ή Πόρτο Μπούφαλο είναι παραθαλάσσιο χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 63 κατοίκους. Είναι κτισμένο σε υψόμετρο 10 μ.

 Το Μπούφαλο είναι κτισμένο εντός όρμου στις ακτές του νότιου Ευβοϊκού, ο οποίος προσφέρει αγκυροβόλιο. Στη νησίδα Δασκαλιό, απέναντι από τον οικισμό, φαίνεται να συνδεόταν με τη ξηρά στη θέση Χορδολέμι, όπου έχουν βρεθεί κατάλοιπα ανεπτυγμένου αρχαίου οικισμού ή λιμανιού. Στη θέση Βουκέφαλο υπήρχε ο αρχαίος οικισμός Δασκαλείο.Το Μπούφαλο αναγνωρίστηκε ως ανεξάρτητος οικισμός το 1940. Προσαρτήθηκε στην κοινότητα Αργυρού (τότε Βίρας), της επαρχίας Καρυστίας. Με το σχέδιο Καποδίστριας προσαρτήθηκε στον δήμο Δυστίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.Η οικονομία του χωριού βασιζόταν στο παρελθόν στην αλιεία, ενώ πλέον έχει αναπτυχθεί και τουρισμός. Η παραλία Τσέπι είναι οργανωμένη. Στο λιμάνι βρίσκεται άγκυρα πλοίου του 1657, η οποία ανασύρθηκε από ναυάγιο στην περιοχή. Στην περιοχή βρίσκεται φάρος. Η πορεία του πληθυσμού σύμφωνα με τις απογραφές:
Β΄ κατηγορία ποδοσφαίρου ανδρών Κύπρου 1992-93

Η Β΄ κατηγορία ποδοσφαίρου ανδρών Κύπρου 1992-93 ήταν η 38η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια Αραδίππου για 2η φορά στην ιστορία της.

 Στο πρωτάθλημα της Β΄ κατηγορίας 1992-93 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1993-94. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Α΄ κατηγορίας 1992-93, με τη νικήτρια να συμμετέχει στην Α΄ κατηγορία 1993-94 και την ηττημένη στη Β΄ κατηγορία 1993-94. Οι δύο τελευταίες ομάδες υποβιβάστηκαν στο πρωτάθλημα Γ΄ κατηγορίας 1993-94. Η 12η στη βαθμολογία ομάδα έδωσε μπαράζ με τη 3η ομάδα του πρωταθλήματος Γ΄ κατηγορίας 1992-93, με τη νικήτρια να συμμετέχει στην Β΄ κατηγορία 1993-94 και την ηττημένη στη Γ΄ κατηγορία 1993-94. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Α΄ κατηγορία 1992-93 Εθνικός Άχνας ΑΠΟΠ ΠάφουΟμάδες που διαβαθμίστηκαν στην Γ΄ κατηγορία 1992-93: Οθέλλος Αθηαίνου Απόλλων ΛυμπιώνΟμάδες που συμμετείχαν στο πρωτάθλημαΟμάδες που διαβαθμίστηκαν από την Α΄ κατηγορία 1991-92 Αλκή Λάρνακας Ομόνοια ΑραδίππουΟμάδες που προήχθησαν από την Γ΄ κατηγορία 1991-92: ΠΑΕΕΚ Κερύνειας Ε.Ν. ΘΟΪ Λακατάμιας Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Μπαράζ για άνοδοΗ Αλκή Λάρνακας έδωσε αγώνες μπαράζ με την 12η ομάδα του πρωταθλήματος Α΄ Κατηγορίας, Ευαγόρα Πάφου. Το πρώτο παιχνίδι έγινε στο Παφιακό Στάδιο με τον Ευαγόρα να κερδίζει με 1-0. Ο επαναληπτικός έγινε στο Νέο ΓΣΖ με τον φιλοξενούμενο Ευαγόρα να κερδίζει με 2-0 και να παραμένει στην Α΄ κατηγορία, με την Αλκή να συνεχίζει στη Β΄ κατηγορία. Μπαράζ για παραμονήΟ Ονήσιλος έδωσε αγώνες μπαράζ με την 3η ομάδα του πρωταθλήματος Γ΄ Κατηγορίας, Τσαγγάρη Πελενδρίου. Το πρώτο παιχνίδι έγινε στην έδρα του Ονήσιλου με τη γηπεδούχο ομάδα να κερδίζει με 3-0. Ο επαναληπτικός έγινε στο Πελένδρι. Το παιχνίδι διακόπηκε ενώ το σκορ ήταν 2-0 υπέρ του Τσαγγάρη, λόγω επεισοδίων εις βάρος του διαιτητή όταν σφύριξε πέναλτι υπέρ του Ονήσιλου. Η Δικαστική Επιτροπή της ΚΟΠ κατακύρωσε τον αγώνα υπέρ του Ονήσιλου με 2-0. Έτσι, ο Ονήσιλος παρέμεινε στη Β΄ κατηγορία και ο Τσαγγάρης συνέχισε στη Γ΄ κατηγορία. «1992/93 Cypriot Second Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. «Η Αλκή παίζει στα μπαράζ». Ο Φιλελεύθερος: σελ. 13. 31 Μαΐου 1993. «Β΄ κατηγορία». Αθλητικό Βήμα: σελ. 8. 31 Μαΐου 1993. Β΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1992-93 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Negaraku

"Negaraku" (που σημαίνει: Η χώρα μου) είναι ο εθνικός ύμνος της Μαλαισίας. Επιλέχθηκε ως εθνικός ύμνος όταν η Μαλαϊκή Ομοσπονδία έγινε ανεξάρτητη από τη Βρετανία το 1957. Η μελωδία αρχικά χρησιμοποιήθηκε ως κρατικός ύμνος του Περάκ.. Η μελωδία χρησιμοποιήθηκε επίσης και σε ένα δημοφιλές τραγούδι της περιόδου εκείνης, το "Terang Bulan"..

 Χώρα μου, γη όπου χύνεται το αίμα μου, Οι άνθρωποι ζουν ενωμένοι και προοδεύουν, Είθε ο Θεός να δώσει τις ευλογίες της ευτυχίας, (Και ότι) ο βασιλιάς μας θα βασιλεύει εν ειρήνη. Είθε ο Θεός να δώσε ευλογίες της ευτυχίας, (Και ότι) ο βασιλιάς μας θα βασιλεύει εν ειρήνη. Την περίοδο της ανεξαρτησίας καθεμιά από τις 11 πολιτείες της Μαλαισίας είχε δικό της ύμνο, όμως δεν υπήρχε ένας για όλη την Ομοσπονδία. Ο τότε ανώτερος υπουργός και υπουργός Εσωτερικών, Τουνκού Αμπντούλ Ραχμάν οργάνωσε μια επιτροπή με την αποστολή να επιλέξει έναν εθνικό ύμνο. Κατόπιν πρότασης, διεξήχθη διεθνής διαγωνισμός και συμπληρώθηκαν 514 συμμετοχές από όλο τον κόσμο. Καμία όμως από αυτές δεν κρίθηκε κατάλληλη. Εν συνεχεία η επιτροπή αποφάσισε να καλέσει επιλεγμένους συνθέτες διεθνούς φήμης με σκοπό να προτείνουν τις δικές τους συνθέσεις. Οι συνθέτες που επιλέχθηκαν ήταν ο Μπέντζαμιν Μπρίτεν, Σερ Ουίλιαμ Ουόλτον, Τζιανκάρλο Μενότι και Ζουμπίρ Σαΐντ (ο τελευταίος συνέθεσε αργότερα τον ύμνο της Σιγκαπούρης). Όλοι οι συνθέτες απορρίφτηκαν. Τελικά, στις 5 Αυγούστου του 1957 επιλέχθηκε ως ύμνος για το παραδοσιακό του ύφος ο ύμνος της πολιτείας Περάκ (Allah Lanjutkan Usia Sultan). Γράφτηκαν από ειδικό επιτελείο δικαστών νέοι στίχοι στον ύμνο. Περιγραφή του ύμνου στο AllMalaysia.info Negaraku με τραγούδι Αρχειοθετήθηκε 2007-09-30 στο Wayback Machine. M. J. Bristow, F.R.G.S., "History of 28 national anthems". BBC, "New Anthem Marks Malaysia's Independence Day" Negaraku was a rip off from Mamula Moon?
Σοφία Ερριέττα του Βάλντεκ

H Σοφία-Ερριέττα, γερμ. Sophie-Henriette von Waldeck (3 Αυγούστου 1662 - 15 Οκτωβρίου 1702) από τον Οίκο του Βάλντεκ ήταν κόρη του πρίγκιπα του Βάλντεκ και με τον γάμο της έγινε δούκισσα της Σαξονίας-Χίλντμπουργκχαουζεν.

 Ήταν η δεύτερη κόρη του Γεωργίου-Φρειδερίκου πρίγκιπα του Βάλντεκ και της Ελισάβετ-Καρλόττας, κόρης του Γουλιέλμου κόμη του Νάσσαου-Χίλχενμπαχ. Παντρεύτηκε το 1680 τον Ερνέστο των Βέττιν δούκα της Σαξονίας-Χίλντμπουργκχαουζεν και είχε τέκνα: Ερνέστος-Φρειδερίκος Α΄ 1681-1724, δούκας της Σαξονίας-Χίλντμπουγκχαουζεν. Σοφία-Καρλόττα 1685-1710, απεβίωσε 25 ετών. Ιωσήφ 1702-1787, πρίγκιπας της Σαξονίας-Χίλντμπουρκχάουζεν. Σοφία-Καρλόττα 1682-1684 απεβ. 2 ετών, Κάρολος-Γουλιέλμος 1686-1687 απεβ. 1 έτους. Heinrich Ferdinand Schoeppl: Die Herzoge von Sachsen-Altenburg, Bolzano, 1917, repreinted: Altenburg, 1992 Dr. Rudolf Armin Human: Chronik der Stadt Hildburghausen, Hildburghausen, 1886
Δικαιώματα ΛΟΑΤ στο Μαυροβούνιο

Λεσβίες, ομοφυλόφιλοι, αμφιφυλόφιλοι και τρανσέξουαλ (ΛΟΑΤ) στο Μαυροβούνιο, ενδέχεται να αντιμετωπίσουν νομικές προκλήσεις που δεν αντιμετωπίζουν μη ΛΟΑΤ κάτοικοι της χώρας. Η σεξουαλική σχέση μεταξύ ομοφυλόφιλων ανδρών και ομοφυλόφιλων γυναικών είναι νόμιμη, αλλά τα νοικοκυριά που αποτελούνται από ζευγάρια του ιδίου φύλου δεν έχουν την ίδια νομική προστασία που παρέχεται σε παντρεμένα ετεροφυλόφιλα ζευγάρια.Διακρίσεις λόγω του γενετήσιου προσανατολισμού και της ταυτότητας φύλου απαγορεύονται στην απασχόληση, στην παροχή αγαθών και υπηρεσιών, στην εκπαίδευση και στις υπηρεσίες υγείας. Το Μαυροβούνιο διαθέτει επίσης νόμους κατά εγκλημάτων μίσους και ρητορικής μίσους, που αιτία έχουν το σεξουαλικό προσανατολισμό και την ταυτότητα φύλου. Η Ευρωπαϊκή Ένωση Λεσβιών, Ομοφυλοφίλων, Αμφιφυλοφίλων, Τρανσέξουαλ και Μεσοφιλικών έχει κατατάξει το Μαυροβούνιο στην 22η θέση από τις 49 ευρωπαϊκές χώρες όσον αφορά τη νομοθεσία για τα δικαιώματα των ΛΟΑΤ. Παρά το γεγονός αυτό, η κοινωνία του Μαυροβουνίου δεν έχει ακόμη επιτύχει υψηλό επίπεδο αποδοχής των ΛΟΑΤ και οι διακρίσεις σε βάρος τους συχνά δεν αναφέρονται.

 Στις 27 Ιουλίου 2010, το Κοινοβούλιο του Μαυροβουνίου ψήφισε ένα νόμο κατά των διακρίσεων, ο οποίος περιλαμβάνει τον γενετήσιο προσανατολισμό και την ταυτότητα φύλου. Αυτή ήταν μία από τις απαιτήσεις που έπρεπε να εκπληρώσει η χώρα για την ένταξη στην Ευρωπαϊκή Ένωση. Η νομοθεσία, γνωστή ως «Νόμος για την Απαγόρευση των Διακρίσεων», ορίζει ως «διάκριση» το εξής:Διάκριση είναι κάθε αδικαιολόγητη, νομική ή πραγματική, άμεση ή έμμεση διάκριση ή άνιση μεταχείριση, ή η μεταχείριση προσώπου ή ομάδας προσώπων με διαφορετικό τρόπο σε σύγκριση με άλλα πρόσωπα, καθώς και ο αποκλεισμός, περιορισμός ή προτιμησιακή μεταχείριση προσώπου σε σύγκριση με άλλα πρόσωπα, με βάση τη φυλή, το χρώμα του δέρματος, την εθνική υπαγωγή, την κοινωνική ή εθνοτική καταγωγή, τη συμμετοχή σε μειονοτικό έθνος ή την κοινότητα μειονοτήτων, τη γλώσσα, τη θρησκεία ή τις πεποιθήσεις, τις πολιτικές ή άλλες απόψεις, το φύλο, την ταυτότητα φύλου, τον γενετήσιο προσανατολισμό, τις συνθήκες υγείας, την αναπηρία, την ηλικία, την υλική κατάσταση, την οικογενειακή κατάσταση, την συμμετοχή σε ομάδα ή την ανάληψη συμμετοχής σε ομάδα, το πολιτικό κόμμα ή άλλη οργάνωση, καθώς και άλλα προσωπικά χαρακτηριστικά. Το 2013, ο Ποινικός Κώδικας τροποποιήθηκε προκειμένου να απαγορεύσει τη ρητορική μίσους με βάση τόσο τον σεξουαλικό προσανατολισμό όσο και την ταυτότητα φύλου, ενώ τροποποίησε τις διατάξεις που αφορούν την ποινή σε περίπτωση διάπραξης εγκλήματος με θύμα άτομο από την ομάδα ΛΟΑΤ. Οι αλλαγές αυτές τέθηκαν σε ισχύ στις 3 Ιουνίου 2014.